"„Wind of Change“" е издадена като трети сингъл от албума през 1991 година и става световен хит точно след неуспешния преврат, който в крайна сметка довежда до разпадането на Съветския съюз и ознаменува падането на Берлинската стена, респективно на Желязната завеса с края на Студената война. Песента оглавява класациите в Германия и в цяла Европа, докато на 31 август 1991 година достига до №4 в САЩ и №2 в Обединеното кралство. Скорпиънс записват "„Wind of Change“" на руски език със заглавие "„Ветер перемен“" и на испански под заглавие "„Vientos de Cambio“", и двете версии групата издава в общ сингъл. По-късно е включена в албумите "Live Bites" (1995), записаният с Берлинският филхармоничен оркестър "Moment of Glory" (2000), акустичният "Acoustica" (2001), "Live 2011 - Get Your Sting &amp; Blackout" (2011), "Comeblack" (2001), и "MTV Unplugged in Athens" (2013).